DTCENT ดีดกลับ 3% ลุ้นแตะไอพีโอ 2.86 บ. โบรกมองกำไรปี 66 โตเท่าตัว!
DTCENT เด้งกลับ 3% ลุ้นแตะไอพีโอ 2.86 บ. โบรกชี้กำไรปีนี้ฟื้น ส่วนปี 66 โต 119% ตามการเปิดเมืองอย่างเต็มที่ วางราคาเป้าหมาย 3.20 บ.
DTCENT เด้งกลับ 3% ลุ้นแตะไอพีโอ 2.86 บ. โบรกชี้กำไรปีนี้ฟื้น ส่วนปี 66 โต 119% ตามการเปิดเมืองอย่างเต็มที่ วางราคาเป้าหมาย 3.20 บ.
19 ธ.ค. 2565

ผู้สื่อข่าวรายงานว่า วันนี้ (19 ธ.ค.65) ราคาหุ้น บริษัท ดี.ที.ซี. เอ็นเตอร์ไพรส์ จำกัด (มหาชน) หรือ DTCENT ณ เวลา 10:07 น. อยู่ที่ระดับ 2.34 บาท บวก 0.06 บาท หรือ 2.63% สูงสุดที่ระดับ 2.40 บาท ต่ำสุดที่ระดับ 2.34 บาท ด้วยมูลค่าการซื้อขาย 33.14 ล้านบาท

โดยราคาหุ้น DTCENT ปรับตัวเพิ่มขึ้นหลังจากเทรดวันแรก-16 ธ.ค. ราคาปิดต่ำกว่าไอพีโอที่ 2.86 บาท
ทั้งนี้ บล.ฟินันเซีย ไซรัส ระบุในบทวิเคราะห์ให้ราคาเป้าหมาย 3.20 บาท โดย DTCENT เป็นผู้นำในตลาด GPS Tracking บริษัทเป็นผู้ออกแบบ ผลิต จัดจำหน่าย และให้เช่าอุปกรณ์ GPS Tracking, Mobile DVR และอุปกรณ์เสริม และให้บริการโครงการ IoT Solutions รวมถึงระบบ AI บริษัทมีเทคโนโลยีเป็นของตัวเองจากทีมงานที่เชี่ยวชาญและมีประสบการณ์กว่า 25 ปี มีบริการครบวงจร ลูกค้ากระจายอยู่ในหลากอุตสาหกรม โดยมีกลุ่มหลักคือผู้ประกอบการในธุรกิจขนส่ง ในช่วงปี 63-64 ธุรกิจขนส่งถูกกระทบอย่างหนักจากการแพร่ระบาดของโควิด-19 และกระทบมาที่บริษัททำให้รายได้และกำไรลดลง
คาดกำไรปี 65 กลับมาฟื้นตัวและเติบโตก้าวกระโดด 119% จากงวดเดียวกันของปีก่อนในปี 2566 ตามการเปิดเมืองอย่างเต็มที่